KTC ออกหุ้นกู้ 1.5 พันลบ. อายุ 5 ปี ดอกเบี้ย 3.03% ขาย 3-5 เม.ย.
KTC ออกหุ้นกู้ 1.5 พันลบ. อายุ 5 ปี ดอกเบี้ยคงที่ 3.03% เปิดขาย 3-5 เม.ย. เพื่อใช้ขยายธุรกิจ
4 เม.ย. 2560

บริษัท บัตรกรุงไทย จำกัด (มหาชน) หรือ KTC ระบุว่า บริษัทได้ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) เพื่อเสนอขายหุ้นกู้ของบริษัท มูลค่า 1,500 ล้านบาท อายุ 5 ปี ครบกำหนดไถ่ถอนปี พ.ศ. 2565 อัตราดอกเบี้ยคงที่ร้อยละ 3.03 ต่อปี ชำระดอกเบี้ยทุก 6 เดือนตลอดอายุหุ้นกู้ เพื่อเสนอขายให้แก่ผู้ลงทุนสถาบัน และ/หรือ ผู้ลงทุนรายใหญ่ ในระหว่างวันที่ 3-4 เม.ย. 60 และวันที่ 5 เม.ย.ระหว่างเวลา 8.30-12.00 น.
โดยมีธนาคารกรุงศรีอยุธยา ธนาคารธนชาต และ ธนาคารยูโอบี เป็นผู้จัดการการจัดจำหน่ายหุ้นกู้ ทั้งนี้บริษัทมีวัตถุประสงค์ในการนำเงินที่ได้จากการเสนอขายหุ้นกู้ครั้งนี้เพื่อใช้ในการดำเนินธุรกิจและขยายธุรกิจของบริษัท
สำหรับหุ้นกู้ของ KTC ได้รับการจัดอันดับความน่าเชื่อถือที่” A+” แนวโน้มเครดิต”คงที่” โดยบริษัท ทริสเรทติ้ง จำกัด เมื่อวันที่ 30 มี.ค.60
 